**Ата-аналармен тренинг сабақ**

**Тақырыбы:** «Бала тәрбиесі баршаға ортақ»

**Мақсаты:** Баланың дамуына, жеке тұлға болып қалыптасуына ата-ана тәрбиесінің әдіс тәсілдерін жетілдіре отырып-қатынас орнату.

**Міндеттері:** Ата-аналардың мектеппен, тығыз байланысын арттыру, балаларын мейрімділіккке, ұстамдылыққа тәрбиелеудің жолдарын көрсету.

**Қажетті құрал жабдықтар:** Үлестірмелі қағаздар,А4 формат, қалам,және т.б

**Әдістері:** пікір алмасу, сұрақ жауап, тест, психологиялық жаттығулар.

**Тренинг бағдарламасы:**

1. **Танысу жаттығуы.**
2. **Топқа бөлу.**
3. **Ата-ана мен бала арасындағы психологиялық үйлесімділік дәрісі.**
4. **Ой жинақтау.**
5. **Қызықты сұрақтар сергіту жаттығуы.**
6. **І-тоқсан қортындысы.**
7. **Әртүрлі сұрақтар.**
8. **Қорытынды**

**Тренинг барысы:** Сәлеметсіздер ме құрметті ата-аналар! Бүгінгі біздің «Бала тәрбиесі баршаға ортақ» атты тренинг сабағымызға хош келдіңіздер! Ата-ана тілегі баласының жақсы адам болуы, еңбексүйгіштігі, кішіпейіл, мейрімді болуы. «Ұл тәрбиелей отырып, жер иесін тәрбиелейміз, қыз тәрбиелей отырып, ұлтты тәрбиелейміз». Отбасындағы тәрбие әрбір мүшенің өзін-өзін сақтау, ұрпақты жалғастыру, өзін-өзі сыйлау қажеттілігінен туындайды. Отбасында адамның жеке басының қасиеті қалыптасады.

Балаға білім, тәрбие беруде басты тұлға ұстаз болса, оны жалғастырып демеуші ата-ана.

Тренингмізді бастамас бұрын ата-аналар 3 түсті жүрекшелерден бір-бірден таңдайды. Бірдей түсті ата-аналар бірігіп бір топ боласыздар.

**«Есімдер аллитерациясы»**

**1.Нұсқау:** 1.Алдымен өз есімдеріңіздің алдына адамның бойында бар жақсы қасиеттің біреуін айтып, өзіңіз туралы қысқаша мәлімет беруіңіз керек.

Мысалы: Мен ақкөңіл- Ажар.

2. Әр ата-ана өз баласының үйдегі мінез-құлқын, жақсы қасиеттерін айтып береді. Мысалы: Менің қызымның аты Аяулым. Ол өте ақылды, еңбекқор, өнерлі т.б.

**2. Топқа бөлу** түрлі түсті қағаздан жасалған жүректерді түсіне қарай таңдайды. Түстер бойынша топ құрып, бөлініп отырады.

**3. Дәріс оқу.** Тақырыбы: «Бала тәрбиесі баршаға ортақ»

**4. Ой жинақтау.**

Үш топқа тақырып беріледі.

Ата-ана сол бойынша өз ойларын ортаға салады.

І. Бала-білімді әрі тәрбиелі болып өсуі үшін ата-ана қандай жағдай жасауы керек.

ІІ. Балаларды теріс қылығы үшін жазалау керек пе?

ІІІ. Мұғалім мен ата-ана байланысының тиімділігі бар ма?

**5. «Сіз қандай ата-анасыз?»**

(өз-өзін тест арқылы тексеру)

- Балаңыздың сүйікті түсі?

- Сынып жетекшісінің толық аты жөні

- Балаңыздың сүйікті мультфильмі қандай?

- Қандай жануарларды жақсы көреді?

- Балаңызды қалай еркелетесіз?

- Балаңыздың хоббиі жайлы не білесіз?

- Балаңыздың жақын досы кім?

**6. «Сөйлемді аяқтау»**

1-топ.

* Егер баланы үнемі сынап отырса...(оқуға құлқы болмайды)

- Балаға үнемі күлсе...(бұйығы болып өседі)

2-топ.

- Баланы қолдап отырса...(өз қадірі үшін оқиды)

- Бала төзімділікте өссе...(адал болып өседі)

3-топ.

- Бала кекшілдікте өссе...(ол қатігез болып өседі)

- Бала адалдықта өссе...(адал болып өседі)

**7. Жүректен-жүрекке:** Құрметті ата-аналар!

Енді осы балапандарымызға жүрегімізден шыққан жылы сөздеріңізбен, тілектеріңізді қағазға жазып ағашты көркетейік.

**8. Қорытынды.**

Бала дегеніміз-болашақ.

Балаларымызды қалай тәрбиелесек болашағымыз солай болмақ.

Келешегіміздің қожасы балаларымызды білімді де мәдениетті, тәрбиелі де әдепті, кішіпейіл де қарапайым етіп тәрбиелеу өз қолымызда.

Ұлт тәрбиесі- ұлт болашағы. Егеменді еліміздің ертеңгі болашағы жас ұрпақ тәрбиесі. Білімді денсаулығы мықты азамат өсіру үшін, мектеп болып ынтымақтасып та ат салысуымыз қажет.